Ερρίκος Θ΄ της Βαυαρίας

Ο Ερρίκος Θ΄ ο Μαύρος (1075 - 13 Δεκεμβρίου 1126) μέλος του Οίκου των Γουέλφων ήταν δούκας της Βαυαρίας (1120 - 1126). Ο Ερρίκος ο Μαύρος ήταν ο δευτερότοκος γιος του Γουέλφου Α΄ της Βαυαρίας και της δεύτερης συζύγου του Ιουδήθ, κόρης του Βαλδουΐνου Δ΄ της Φλάνδρας. Το πατρικό δουκάτο το είχε κληρονομήσει το 1101 ο μεγαλύτερος αδελφός του Γουέλφος Β΄. Με το γάμο του με τη Βολφχίλντε των Μπίλουνγκ απέκτησε μια περιοχή στη Σαξονία.

Βιογραφικά

Το 1116 ακολούθησε τον Ερρίκο Δ΄ των Σαλίων στην εκστρατεία του στην Ιταλία. Όταν το 1120 απεβίωσε ο αδελφός του, τον διαδέχθηκε ως δούκας της Βαυαρίας. Στις εκλογές του Γερμανού βασιλιά του 1125 υποστήριζε τον γαμπρό του Φρειδερίκο Β΄ δούκα της Σουαβίας, αλλά όταν ο άλλος υποψήφιος Λοθάριος Β΄ του υποσχέθηκε την κόρη του Γερτρούδη στο γιο του Ερρίκου Θ΄, στον Ερρίκο Ι΄, άλλαξε προτίμηση. Έτσι ο Λοθάριος Β΄ εκλέχθηκε βασιλιάς της Γερμανίας. Τότε ο Ερρίκος Θ΄ αποσύρθηκε στο ιδρυμένο από την οικογένειά του μοναστήρι Βάινγκάρτεν του αγίου Μαρτίνου για να μη συμμετάσχει στη δίωξη του γαμπρού του. Απεβίωσε λίγους μήνες αργότερα, το 1126 και ετάφη στο Βάιγκάρντεν.

Οικογένεια

Νυμφεύτηκε τη Βουλφχίλδη των Μπίλουνγκ, κόρη του Μάγκνους δούκα της Σαξονίας και είχε τέκνα:
 Ιουδήθ 1100-1130, παντρεύτηκε τον Φρειδερίκο Β΄ των Χοενστάουφεν δούκα της Σουαβίας. Γιος της ήταν ο Φρειδερίκος Α΄ της Γερμανίας.Barber 2004, σ. 193
 Κορράδος, μοναχός.
 Ερρίκος Ι΄ δούκας της Βαυαρίας, Β΄ δούκας της Σαξονίας, μαρκήσιος της Τοσκάνης και δούκας του Σπολέτο, σύζυγος της Γερτρούδης των Σούπλινμπουργκ, κόρης του Λοθάριου Γ΄ της Γερμανίας.Luscombe & Riley-Smith 2006, σ. 755
 Γουέλφος ΣΤ΄ μαρκήσιος της Τοσκάνης και δούκας του Σπολέτο.
 Σοφία, παντρεύτηκε πρώτα τον Μπέρτολντ Γ΄ δούκα του Τσέρινγκεν και έπειτα τον Λεοπόλδο Α΄ μαρκήσιο της Στυρίας.
 Βόλφχιλντ, σύζυγος του Ροδόλφου Α΄ κόμη του Μπέγκεντς.
 Ματίλντα, παντρεύτηκε πρώτα τον Ντίεπολντ Δ΄ μαρκήσιο του Βόμπουργκ και έπειτα τον Γκέμπχαρντ Γ΄ κόμη του Ζούλτσμπαχ.
 Αδαλβέρτος, ηγούμενος του Κόρβεϋ.

Πινακοθήκη

Παραπομπές

Πηγές
 Barber, Malcolm (2004). The Two Cities: Medieval Europe 1050–1320. Routledge.
Bernd Schneidmüller: Die Welfen. Herrschaft und Erinnerung (819–1252) (= Urban-Taschenbücher 465). Kohlhammer, Stuttgart etc., 2000
Deed of Henry IX for Ranshofen Abbey, 30 July 1125, "digitalised image". Photograph Archive of Old Original Documents (Lichtbildarchiv älterer Originalurkunden). University of Marburg
Luscombe, David; Riley-Smith, Jonathan, eds. (2006). The New Cambridge Medieval History. Cambridge University Press.
Malcolm Barber, The Two Cities: Medieval Europe 1050–1320, 2nd edition, (Routledge, 2004), 193.
Bernd Schneidmüller: Die Welfen. Herrschaft und Erinnerung (819–1252) (= Urban-Taschenbücher 465). Kohlhammer, Stuttgart etc., 2000.
Sigmund Ritter von Riezler (1880), "Heinrich IX", Allgemeine Deutsche Biographie (ADB) (in German), 11, Leipzig: Duncker & Humblot.
Kurt Reindel (1969), "Heinrich IX. der Schwarze", Neue Deutsche Biographie (NDB) (in German), 8, Berlin: Duncker & Humblot.

Ερρικος 09